stanford-oval/wikipedia huggingface dataset:
קרב כיוס (201 לפנה"ס)
הערות שוליים

↑  אונייה ספונה (kataphraktos) היה בתקופה הנדונה כינוייה של אונייה רב-חתרית הגדולה מתלת-חתרית, בעלת סיפון רצוף מעל ראשי החותרים וחיפויים צדדיים קבועים להגנתם. הסיפון והחיפויים, שנקרעו בהם פתחי אוורור, גוננו על החותרים מפגיעת קלעים וחצים כשהאוניות הסתערו זו לעבר זו לפני יצירת המגע ביניהן ומפני חיילי האויב כשהאוניות נאחזו האחת ביריבתה והחיילים שעל סיפוניהן נלחמו בקרב פנים-אל-פנים. אונייה בלתי-ספונה (aphraktos) היה הכינוי של תלת-חתריות וספינות מלחמה קטנות ממנה (המיוליות וטריימיוליות), בעלות סיפון רצוף אך עם חיפויים צדדיים ארעיים עשויים עור להגנת החותרים. המיוליה (hemiolia) - דו-טורית קלה ומהירה, אחד וחצי-חתרית. טריאמיוליה (triemiolia) - תלת-טורית מהירה, שניים וחצי-חתרית. למבוס (lembos) - דו-טורית מהירה וזריזה, בעלת 50 חותרים. מוצאה בחופי איליריה, שם שימשה לשוד ימי. פריסטיס (pristis) - ספינת משוטים מלחמתית קלה ומהירה, דומה ללמבוס.
↑  על פי רוב נדרשו מספר מהלומות ניגוח, חוזרות ונשנות, כדי "להטביע" אונייה, ומכאן יובן תפקידם של חיילי הצי. מהלומות הניגוח לא הטביעו את האונייה המותקפת במובן הרגיל של המילה. מאחר שהאוניות היו עשויות עץ ולא נשאו מטען כלשהו, הן התמלאו מים אך הוסיפו לצוף ולא שקעו למצולות. מטרת איל הניגוח לא הייתה לפעור חור בדופן האונייה, אלא לערער את אחיזת לוחות הדופן. המים חדרו פנימה דרך הסדקים שניבעו בין הלוחות. לאחר הקרב היה נהוג לגרור את האוניות "הטבועות", והיכולת לעשות זאת ללא הפרעה הייתה מסימניו של הצד המנצח.
↑  Polybius, 16.4.8-15.
דיוקן פיליפוס החמישי מלך מוקדון על מטבע
פרוטומה של אטאלוס הראשון מלך פרגאמון, 200 לפנה"ס לערך. מוזיאון פרגאמון, ברלין.
תצלום לוויין של האי כיוס. זירת הקרב הייתה בינו לבין היבשת (מימין).
רוסטם איברייב

רוסטם איברייב (בקזחית: Рустам Ибраев; נולד ב-29 במאי 1991) הוא ג'ודוקא קזחי. איברייב מתחרה בקטגוריית המשקל עד 60 ק"ג, סגן אלוף העולם (2015).
קריירה

באפריל 2011 איברייב זכה לראשונה באליפות קזחסטן. בספטמבר 2012, הוא זכה במדליית ארד בטורניר 'World Cup Tashkent'. בספטמבר 2013 איברייב זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי שבמדינת הולדתו. בדצמבר 2014 הוא זכה במדליית ארד בגראנד סלאם טוקיו היוקרתי לאחר שניצח את ארטיום ארשנסקי הישראלי בקרב על המדליה. במאי 2015 הוא זכה במדליית זהב בגראנד סלאם באקו לאחר שניצח בגמר את ונסן לימאר הצרפתי.
באליפות העולם 2015 שנערכה באסטנה שבקזחסטן, זכה איברייב במדליית הכסף בקטגוריית המשקל עד 60 ק"ג. בסיבוב הראשון הוא ניצח בניקוד יוקו את יאניסלב גרצ'ב הבולגרי, בסיבוב השני הוא ניצח שוב ביוקו את לנין פרסיאדו מאקוודור ובשמינית הגמר הוא גבר בווזארי ויוקו על אמירן פאפינשווילי הגיאורגי. ברבע הגמר הוא ניצח בווזארי את צ'וי אין-היוק הדרום קוריאני ובחצי הגמר גבר ביוקו על בולדבטאר גאנבט המונגולי. בגמר איברייב פגש את בן-ארצו ילדוס סמטוב והפסיד בעונשים.
פרסים

מקור:
אליפות העולם:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

1 2  מידע על הג'ודוקא באתר JudoInside.
קשובית

| --- | --- |
 מדינות:  פולין
 אזורים:  פומרניה
 דוברים:  108,000 (נכון ל־2011) 
 שפת אם:  106,000
 כתב:  אלפבית קשובי
 משפחה:  הודו-אירופית בלטו-סלאבית סלאבית מערבית לכיטית קשובית
 מוסד:  מועצת השפה הקשובית 
 קוד שפה:  csb 
 קוד ISO 639-2:  csb 
 קוד ISO 639-3:  csb 
 ראו גם:  שפה • כתב • רשימת שפות
 
קַשׁוּבּית היא שפה סלאבית מערבית ממשפחת השפות הלכיטיות (אנ'), המהווה ניב של פולנית המדובר באזור פומרניה. משמשת כלשון החינוך במספר ערים באזור פומרניה. השפה נכתבת באלפבית הקשובי המבוסס על האלפבית הלטיני.
ראו גם

שפות סלאביות מערביות
רוברט ג'יימס-קולייר

| --- | --- |

 לידה:  23 בספטמבר 1976 (בן 48) סטוקפורט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  אוניברסיטת סלפורד  St Patrick's RC High School and Arts College  המכון למדע ולטכנולוגיה של אוניברסיטת מנצ'סטר  אוניברסיטת הדרספילד  בית הספר למשחק של מנצ'סטר 
 מספר צאצאים:  1
 פרופיל ב-IMDb
 
רוברט  ג'יימס-קולייר (באנגלית: Rob James-Collier; נולד ב-23 בספטמבר 1976) הוא שחקן ודוגמן אנגלי. הוא מוכר מתפקידיו כתומאס בארו בסדרת הדרמה התקופתית "אחוזת דאונטון" וכליאם קונור באופרת הסבון "קורוניישן סטריט".
ביוגרפיה

ג'יימס-קולייר נולד בסאלפורד שבמנצ'סטר רבתי בשם רוברט קולייר והוא שינה את שמו לרוברט ג'יימס-קולייר כדי להתאימו לכללים של איגוד השחקנים (אנ'). הוא למד בבית הספר סנט פטריק באקלס שבמנצ'סטר רבתי.
לג'יימס-קולייר יש שני תארים אקדמיים האחד במנהל עסקים מאוניברסיטת האדרספילד, והשני בשיווק מאוניברסיטת מנצ'סטר מכון למדעים וטכנולוגיה (אנ').
קריירה

ללא ניסיון קודם במשחק, נבחן ג'יימס-קולייר לתפקיד בסדרת הטלוויזיה "עם הרגלים על הקרקע". כוכבי הסדרה ריקי טומלינסון ודניס ולץ' האמינו בכישרונו, והוא קיבל תפקיד של בעל הפאב רודף הנשים. ב-2006 הופיע בסדרת הדרמה "New Street Law" ובתפקיד קטן בעונה השלישית של "לגדול בלי בושה".
ב-2006 הצטרף ג'יימס-קולייר לאופרת הסבון "קורוניישן סטריט". ב-2008 עזב את הסדרה. בראיון באותה שנה אמר ג'יימס קולייר שהוא מתכוון לחזור לסדרה בעתיד. אולם ביוני 2008 דווח כי דמותו של ליאם נרצחה באכזריות כחלק מקו עלילה של רצח מסתורי שדמויות אחרות בסדרה נחשדות במעשה.
אחרי שעזב את "קורוניישן סטריט" לוהק ג'יימס-קולייר לסדרה "אחוזת דאונטון" לתפקיד המשרת תומאס בארו. הוא הופיע בסדרה מהפרק הראשון ב-2010 והלאה. עוד הופיע ג'יימס-קולייר על בגרסה הבימתית של "נערות לוח השנה" בהפקה בווסט אנד.
ג'יימס-קולייר דגמן לחברת ארגוס (אנ'), והופיע בקטלוג של סתיו/חורף 2007 וכן בקטלוג אביב/קיץ 2008.
הוא זכה בפרס הגבר הסקסי של שנת 2007 ו-2008 מטעם אופרות הסבון הבריטיות (אנ').
חיים אישיים

לג'יימס קולייר ולבת זוגו לורן צ'נדירם נולד בן ב-2010.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | יום מושלם | Perfect Day | אלכס | סרט טלוויזיה |
| 2005 | עם הרגלים על הקרקע | Down to Earth | ניקי כריסטי | סדרת טלוויזיה (עונה חמישית) |
| 2006 | לגדול בלי בושה | Shameless | סטאד | סדרת טלוויזיה (פרק אחד) |
| 2006 | חדר מיון | Casualty | מרטין סטונוול | סדרת טלוויזיה (בפרק "Secrets and Lies") |
| 2006 | דיאל ופסקו | Dalziel and Pascoe | סיימון תיוליס | סדרת טלוויזיה (בפרק "The Cave Woman") |
| 2006–2008 | קורוניישן סטריט | Coronation Street | ליאם קונור | סדרת טלוויזיה (300 פרקים) זכה בפרס "Best Exit" בפרסי אופרות סבון בריטיות זכה בפרס הגבר הסקסי ביותר (2007) זכה בפרס הגבר הסקסי ביותר (2008) |
| 2010–2015 | אחוזת דאונטון | Downton Abbey | תומאס בארו | סדרת טלוויזיה הסדרה זכתה בפרס גילדת שחקני המסך לאנסמבל השחקנים הטוב ביותר בסדרת דרמה (2012 - 2014) |
| 2011 |  | Mercenaries | קאלום | סרט |
| 2011 |  | Moving On | קלייב | סדרת טלוויזיה (בפרק "The Milkman") |
| 2012 |  | Love Life | ג'ו | סדרת טלוויזיה |
| 2013 |  | Moving On | איידן אוונס | סדרת טלוויזיה (בפרק "Visiting Order") |
| 2016 | המישור | The Level | סמל בילוש קווין או'דאוד | מיני-סדרה |
| 2017 | הריטואל | The Ritual | האץ' | סרט קולנוע |
| 2019 | אחוזת דאונטון | Downton Abbey | תומאס בארואו |  |
| 2021 | גורל: סאגת ווינX | Fate: The Winx Saga | סילבה | סדרת טלוויזיה |
| 2022 | אחוזת דאונטון 2 | Downton Abbey 2 | תומאס בארואו |  |
| 2023 |  | The Inheritance | דניאל | מיני-סדרה; ערוץ 5 |
| 2023 |  | The Long Shadow | ג'ק רידג'ווי | 2 פרקים |
הערות שוליים

↑  "Liam, how can we Corrie on?". The Sun. 17 באוקטובר 2008. נבדק ב-21 בפברואר 2011. {{cite news}}:  (עזרה)
↑  Green, Kris (3 בפברואר 2008). "'Liam' quits Corrie over "typecast" fears". digital spy. נבדק ב-21 בפברואר 2011. {{cite news}}:  (עזרה)
↑  "Rob James-Collier works hard for Downton". FemaleFirst. 27 בספטמבר 2010. נבדק ב-21 בפברואר 2011. {{cite news}}:  (עזרה)
↑  "Rob James-Collier on life in Downton Abbey as Thomas Barrow". Lancashire Life. נבדק ב-12 בינואר 2015. {{cite web}}:  (עזרה)
↑  men Administrator (19 בפברואר 2007). "Unknown Rob flies the Co-op". men. נבדק ב-12 בינואר 2015. {{cite web}}:  (עזרה)
1 2  "Corrie's latest bad boy". Manchester Evening News. 17 באפריל 2010. {{cite web}}:  (עזרה)
1 2  Daphne Lockyer. "Rob James Collier steps out from Downton Abbey". Express.co.uk. נבדק ב-12 בינואר 2015. {{cite web}}:  (עזרה)
↑  Soaps – News – 'Liam' quits Corrie over "typecast" fears – Digital Spy
↑  Soaps – News – Corrie favourite killed in "whodunnit" murder – Digital Spy
↑  "Corrie's hunk Liam's real-life fiancee looks like on-screen loves". Mirror. 2012-02-21. נבדק ב-2015-10-21.
| --- | --- |
בקרת זהויות :  PLWABN: 9812480720205606  BIBSYS: 12002200  BNE: XX5653797  ISNI: 0000 0003 6788 7032  LCCN: no2012042667  NLG: 150551  NTA: 422447315  VIAF: 233421740   WorldCat (עם VIAF): 233421740
רוסטם אורוג'וב

רוסטם אורוג'וב (באזרית: Rüstəm Orucov; נולד ב-4 באוקטובר 1991) הוא ג'ודוקא אזרי המתחרה בקטגוריית המשקל עד 73 ק"ג, זוכה מדליית כסף מאולימפיאדת  ריו 2016. אורוג'וב גם מחזיק בשתי מדליות כסף מאליפות העולם מהשנים 2017 ו-2019.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2012 | גראנד פרי | באקו | אזרבייג'ן אזרבייג'ן |
| 2013 | גראנד סלאם | באקו | אזרבייג'ן אזרבייג'ן |
| 2015 | גראנד פרי | טביליסי | גאורגיה גאורגיה |
| 2015 | גראנד פרי | סמסון | טורקיה טורקיה |
| 2015 | גראנד סלאם | באקו | אזרבייג'ן אזרבייג'ן |
| 2016 | גראנד פרי | הוואנה | קובה קובה |
| 2017 | גראנד פרי | זאגרב | קרואטיה קרואטיה |
| 2018 | מאסטרס | גואנגג'ואו | הרפובליקה העממית של סין סין |
| 2020 | גראנד סלאם | בודפשט | הונגריה הונגריה |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
↑  תוצאות וסרטוני הקרבות - עד 73 ק"ג, אליפות העולם 2017, אתר JudoInside.
קרלו רפאלי

קרלו משהשווילי רפאלי (נולד ב-22 בפברואר 1954) הוא אתלט ישראלי בעבר, אלוף ישראל ושיאן ישראל בקפיצה במוט (1973 ו-1977). הישראלי הראשון שקפץ מעל 4 מטר.
ביוגרפיה

משהשווילי עלה לישראל מגאורגיה, ברית המועצות בתחילת 1972. הוא התאמן בקבוצת הפועל העמקים בהדרכתו של אמנון גור.
ביוגרפיה > 1972

באליפות ישראל שנערכה ביוני 1972 זכה במדליית כסף בקפיצה במוט בתוצאה של 3.10 מטר, אחרי חנוך צור מאליצור שדה אליהו (3.10 מטר). בתחרות ניצח סטיב הארדיסון מארצות הברית (4.70 מטר) לפני וורן וילקי מארצות הברית (4.25 מטר).
ביוגרפיה > 1973 > אלוף ושיאן ישראל

באליפות ישראל שנערכה ביוני 1973 זכה במדליית זהב בקפיצה במוט בשיא ישראלי חדש של 3.76 מטר, שיפור ב-4 ס"מ לשיא הוותיק בן 11 השנים של יצחק לוי מהפועל כפר סבא שסיים שני (3.25 מטר) וחנוך צור (2.80 מטר).
ביוגרפיה > 1973 > מדליית ארד במכביה

שבועיים לאחר מכן, במסרת תחרויות האתלטיקה של המכביה התשיעית שנערכה ביולי זכה במדליית ארד בקפיצה במוט ביחד עם סטיב גרינברג מארצות הברית בשיא ישראלי חדש של 4.00 מטר, אחרי קאן קרינג מארצות הברית שקבע שיא מכביה חדש של 4.45 מטר ואלון טרטאור מצרפת (4.20 מטר).
ביוגרפיה > 1975

במסגרת תחרויות האתלטיקה של כינוס הפועל העשירי שנערך בתחילת מאי 1975 קבע בקפיצה במוט שיא ישראלי חדש של 4.10 מטר.
ביוגרפיה > 1977

באליפות ישראל שנערכה ביוני 1977 זכה במדליית זהב בקפיצה במוט בתוצאה של 4.00 מטר. הוא היה הקופץ היחיד בתחרות.
ביוגרפיה > 1978

בתחרות שנערכה באוברהאוזן, גרמניה ב-13 באוגוסט 1978 זכה במדליית זהב בקפיצה במוט בשיא ישראלי חדש של 4.40 מטר. שיא זה החזיק מעמד כ-13 שנים ונשבר על ידי ואדים אלברשטיין (4.45 מטר).
ביוגרפיה > קריירה כמאמן

בהמשך החל לאמן אתלטיקה. בין האתלטים הבולטים שאימן נמנים: גדעון יבלונקה, אסף מלכה, עומרי הרוש, רם מור, טל מור, גל קדמון, שני לנדן, גל ארד ועוד.
הערות שוליים

↑  יצחק בן חורין, וישניצר מתקרב למינימום, מעריב, 11 ביולי 1972
↑  גם חנה שזיפי נכשלה בהשגת המינימום למינכן, דבר, 11 ביולי 1972
↑  יעקב פתאל, עולה חדש שיפר את השיא במוט שנקבע לפני 11 שנים, דבר, 1 ביולי 1973
↑  יורם רייס, שיאי המכביה החדשים בא"ק לא חיפו על הרמה הירודה, דבר, 16 ביולי 1973
↑  אורות (רמה) וצללים (ארגון) לעיני זרקורים, דבר, 7 במאי 1975
↑  אהרון להב, שני שיאים בפתיחת אליפות ישראל בא"ק, דבר, 19 ביוני 1977
↑  ואדים אלברשטיין, עולה חדש, קבע שיא בקפיצה במוט, מעריב, 11 ביוני 1991
קרלו רוביה

| --- | --- |

 לידה:  31 במרץ 1934 (בן 90) גוריציה, גוריציה, ממלכת איטליה 
 ענף מדעי:  פיזיקת חלקיקים 
 מקום לימודים:  אוניברסיטת קולומביה  אוניברסיטת פיזה  סקואולה נורמלה סופריורה בפיזה 
 מוסדות:  אוניברסיטת הרווארד  אוניברסיטת פאביה 
 פרסים והוקרה:  אביר הצלב הגדול של מסדר ההצטיינות של הרפובליקה האיטלקית (22 בנובמבר 1984)  הרצאת בייקר (1985)  חבר זר של החברה המלכותית (28 ביוני 1984)  קצין בלגיון הכבוד (1989)  מדליית דיראק (1989)  פרס נובל לפיזיקה (1984)  עיטור ההצטיינות של הרפובליקה של פולין בדרגת מפקד  מדליית בייקר של החברה המלכותית 
 
קרלו רוביה (באנגלית: Carlo Rubbia; נולד ב-31 במרץ 1934) הוא ד"ר לפיזיקת חלקיקים, וזוכה פרס נובל לפיזיקה, יחד עם סימון ואן דר מיר, על עבודתם במרכז לחקר פיזיקת חלקיקים CERN, שהובילה לגילוי בוזוני Z ו-W המשמשים נושאי הכוח החלש ומהווים חלקיקים אלמנטריים במודל הסטנדרטי. בשנת 1989 רוביה החל את כהונתו כמנכ"ל המרכז לחקר פיזיקת חלקיקים-CERN וכהונתו נמשכה 5 שנים.
לימודים

קרלו רוביה למד הנדסה באוניברסיטת פיזה לאחר שלא התקבל ללימודי פיזיקה ב-Scuola Normale. לאחר כמה חודשים בלימודי ההנדסה קיבל רוביה הזדמנות ללמוד פיזיקה ב-Scuola Normale בעקבות פרישתו של מועמד אחר. רוביה סיים את מחקרו בנושא קרניים קוסמיות יחד עם מרצ'לו קונוורסי בשנת 1957 וקיבל את הדוקטורט שלו ב-1958.
קרירה ומחקר

לאחר קבלת הדוקטורט נסע רוביה לארצות הברית לעשות מחקר פוסט-דוקטורט במשך שנה וחצי באוניברסיטת קולומביה. במהלך תקופה זו רוביה ביצע ניסויים החוקרים מיואונים. ב-1960 חזר רוביה לאירופה בעקבות עינינו הגדול במרכז החדש לחקר חלקיקים CERN, שם עסק בניסויים בנושא הכוח החלש. כאשר נפתח ב-CERN מתקן חדש, רוביה ושותפיו עשו ניסויים במתקן שאפשר להם לגרום לאלומות של פרוטונים להתנגש זו עם זו, מטרת ניסוים אלו הייתה לחקור את הכוח החלש. ותוצאתם המרכזית היא ההבחנה בבראיונים המכילים קווארק קסום. ניסויים אלו היו בעלי חשיבות רבה והובילו לפיתוח משמעותי של טכניקות שעזרו במציאת חלקיקים נוספים בניסויים נוספים שהתרחשו במאיצי חלקיקים במהלך השנים.
ב-1976 הציע רוביה להתאים את ה-SPS למאיץ שיאפשר להתנגשויות בין פרוטונים לאנטי פרוטונים להתרחש. בעזרת סימון ואן דר מיר ופיתוחיו הטכנולוגיים, המאיץ החל לעבוד ב-1981 וכבר ב-1983 קבוצת פיזיקאים אשר נקראה קבוצת ה-UA1 שבראשה עמד רוביה, הבחינה בבוזונים W ו-Z אשר נושאים את הכוח החלש וגילויים תרם תרומה עצומה לתאוריות של פיזיקת חלקיקים. על גילוי זה קיבלו קרלו רוביה וסימון ואן דר מיר פרס נובל בפיזיקה. רוביה היה אחד מהמובילים של שיתוף הפעולה עם מתקן מחקר בהרי גראן סאסו (LNGS) שמטרתו לחקור דעיכה של פרוטונים.
הוראה בהרווארד

במשך 18 שנים רוביה לימד באוניברסיטת הרווארד, סמסטר אחד בשנה, כאשר בשאר השנה עשה ניסוים ב-SPS שב-CERN. בשנת 1970 קיבל רוביה תואר פרופסור מאוניברסיטת הרווארד וב-1987 הפסיק ללמד בהרווארד בעקבות תפקידו החדש כמנכ"ל CERN.
כהונה כמנכ"ל CERN

ב-17 בדצמבר 1987 חברי מועצת CERN החליטו למנות את קרלו רוביה למנכ"ל CERN. ב-1 בינואר 1989 החל רוביה בכהונתו כמנכ"ל CERN, בתפקיד זה שרת במשך 5 שנים.
פעולתו לפתרון משבר האנרגיה

רוביה היה פעיל מאוד בנושא משבר האנרגיה שעתיד לבוא. רוביה הציע רעיונות לניצול משאבים לייצור אנרגיה גרעינית בשימוש בטכנולוגיות המאיצים. רעיונותיו נלמדים היום ברחבי העולם במטרה לייעל כורים גרעיניים ולייצר אנרגיה מתוריום ואורניום. ב-2013 אף הציע לבנות תחנות כוח קטנות הפועלות על אנרגיה המופקת מתוריום. רוביה כיהן כנשיא ENEA. בזמן כהונתו שנמשכה 4 שנים חקר ופיתח טכנולוגיות בתחום האנרגיה הסולרית. בנוסף, רוביה היה היועץ המדעי הראשי של CIEMAT (ספרד) בנושא לוחות סולריים, מחברי קבוצת הייעוץ של האיחוד האירופי בנושא שינויי אקלים דרסטיים, במועצת המתקן לחקר אנרגיה ב-IMDEA ויועץ בוועדת ECLAC של האו"ם. רוביה מונה גם למנכ"ל מדעי של המתקן למחקר ולימוד מדעי קיימות בפוטסדאם גרמניה.
משפחה

קרלו רוביה נשוי למורה לפיזיקה בתיכון בשם מריסה ויש לו שני ילדים: בת רופאה בשם לורה ובן בשם אנדרה שממשיך בעקבותיו, הוא פרופסור לפיזיקה במכון הטכנולוגי של ציריך ומתמחה בחקר נייטרינו.
פרסים והישגים

ב-2013 מונה רוביה להיות סנאטור לכל החיים בידי נשיא איטליה ג'ורג'ו נפוליטנו.
לרוביה יש 27 תוארי כבוד.
ב-1984 קיבל רוביה יחד עם סימון ואן דר מיר פרס נובל לפיזיקה.
רוסטם קסימג'אנוב

| --- | --- |

 לידה:  5 בדצמבר 1979 (בן 44) טשקנט, ברה"מ 
 הישג בולט:  אלוף העולם לפי גרסת פיד"ה בשנים 2004–2005
 הדרגה הגבוהה ביותר:  רב-אמן משנת 1997
 מד כושר מרבי:  2715 (מאי 2015)
 מד כושר נוכחי:  2685 ‏(אוקטובר 2024)
 מקצוע נוסף:  כותב ספרי עיון 
 מדינה:  ברית המועצות, אוזבקיסטן, גרמניה
 פרסים והוקרה:  אלוף העולם בשחמט (2004)  Order of Amir Temur  The Pride of Uzbekistan 
 
רוסטם קסימג'נוב (באוזבקית: Rustam Qosimjonov; נולד ב-5 בדצמבר 1979) הוא רב-אמן בשחמט מאוזבקיסטן, ואלוף העולם בשחמט של פיד"ה בין 2004 ל-2005.
נכון ליולי 2019, קסימג'אנוב מדורג במקום ה-92 בעולם והראשון באוזבקיסטן לפי מד כושר.
הישגים בולטים

התוצאה הראשונה הטובה שהייתה לקסימג'אנוב הושגה ב-1998 בתחרות אסייתית, מקום שני באליפות העולם בשחמט לנוער, ב-1999 בהתחלה באסן, 2001, בהתחלה בפמפלונה, 2002 (שם ניצח במשחק בליץ את ויקטור בולוגן אחרי ששניהם סיימו את התחרות עם 5/6), הוא זכה במקום הראשון עם 8/9 בתחרות הפתוחה ויסינגן, 2003, הוא זכה במדליית ארד עם 5/12 בתחרות בה היה בלוח הראשון וייצג את מדינתו ב-2000 באולימפיאדת השחמט והעפיל לאליפות העולם של פיד"ה ב-2002 (בה הפסיד בגמר נגד וישוואנתן אנאנד).
באליפות העולם בשחמט 2004 קסימג'נוב עשה את דרכו באופן בלתי צפוי אל הגמר, דרך משחקים מול שחמטאים כגון: אלקסנזרו רמירז, וסילי איוונצ'וק ווסלין טופלוב. בגמר ניצח את מייקל אדמס והפך לאלוף עולם.
השתתפות באולימפיאדות

ייצג את אוזבקיסטן ב-12 אולימפיאדות שחמט.
| שנה | לוח | מד כושר | נקודות | תוצאות |  % | מקום |
| --- | --- | --- | --- | --- | --- | --- |
| 1996 | 2 עתודה | 2435 | 3 מ-5 | 2+ 2= 1- | 60 | 19 קבוצתי |
| 1998 | 1 | 2570 | 6.5 מ-11 | 4+ 5= 2- | 59.1 | 27 קבוצתי |
| 2000 | 1 | 2690 | 9.5 מ-12 | 7+ 5= 0- | 79.2 | 11 קבוצתי, 3 אישי |
| 2002 | 1 | 2653 | 7 מ-11 | 4+ 6= 1- | 63.6 | 20 קבוצתי |
| 2004 | 1 | 2650 | 6 מ-8 | 4+ 4= 0- | 75 | 14 קבוצתי |
| 2006 | 1 | 2673 | 5.5 מ-10 | 2+ 7= 1- | 55 | 13 קבוצתי |
| 2008 | 1 | 2672 | 6.5 מ-9 | 4+ 5= 0- | 72.2 | 50 קבוצתי |
| 2010 | 1 | 2685 | 5.5 מ-9 | 3+ 5= 1- | 61.1 | 49 קבוצתי |
| 2012 | 1 | 2685 | 4.5 מ-7 | 2+ 5= 0- | 64.3 | 24 קבוצתי |
| 2014 | 1 | 2700 | 6 מ-10 | 4+ 4= 2- | 60.0 | 17 קבוצתי, 15 אישי |
| 2016 | 1 | 2639 | 5.5 מ-9 | 3+ 4= 0- | 61.0 | 39 קבוצתי |
| 2018 | 1 | 2662 | 5.5 מ-9 | 3+ 4= 0- | 61.0 | 16 קבוצתי |
מבחר תחרויות בהן השתתף

אליפות העולם בשחמט 2004 (פיד"ה)
תחרות העל בבאקו 2014
הערות שוליים

↑  http://chess-results.com/tnr232875.aspx?lan=1&art=20&fed=UZB&flag=30
↑  http://chess-results.com/tnr368908.aspx?lan=1&art=9&flag=30&snr=56
| --- | --- |
בקרת זהויות :  GND: 132304449  ISNI: 0000 0000 2292 5515  LCCN: n2012030616  VIAF: 38075067   WorldCat (עם VIAF): 38075067 
ערך זה הוא קצרמרבנושא שחמטאים ובנושא אישים. אתם מוזמנים לתרום לוויקיפדיה ו.
קרלוטה בריאנצה

| --- | --- |

 לידה:  1 באפריל 1865 מילאנו, ממלכת איטליה 
 התאבדה:  25 ביוני 1938 (בגיל 73) קלישי, צרפת 
 שם לידה:  Carolina Alice Brianza 
 מקום לימודים:  Accademia Teatro alla Scala 
 הושפעה על ידי:  קארלו בלאזיס 
 
קרלוטה בריאנצה כ"אסמרלדה", בסביבות 1890)
קרלוטה בריאנצה (באיטלקית: Carlotta Brianza;‏ 1867 – 1930) הייתה פרימה בלרינה איטלקייה, שרקדה בלה סקאלה במילאנו ואחר כך בתיאטרון מריאינסקי בסנקט פטרבורג, רוסיה.
ביוגרפיה

בריאנצה נולדה במילאנו ולמדה בבית הספר לבלט של לה סקאלה אצל קארלו בלאזיס עם סיום לימודיה החלה לרקוד בלהקה כפרימה בלרינה ב"אקסצלסיור" של לואיג'י מאנזוטי. היא יצאה לסיור הופעות בארצות הברית עם הבלט ב-1883 ורקדה אותו בסנקט פטרבורג ב-1887. הודות לפופולריות שלה שם, הוזמנה לעבוד בתיאטרון מריאינסקי, שם רקדה עם אנריקו צ'קטי ב"הצבעוני של הארלם" מאת לב איבאנוב בשנת 1889. ב-15 בינואר 1890, רקדה את "אורורה" בהצגת הבכורה של היפהפייה הנרדמת של מריוס פטיפה. היא המשיכה בקריירת הריקוד שלה בווינה, איטליה, פריז ולונדון, לפני שחרה לפריז, שם לימדה עד לפרישתה. ב-1921 שלף אותה סרגיי דיאגילב מפרישתה לרקוד ב"יפהפייה הנרדמת"
קרלוטה בריאנצה מתה בפריז ב-1930
הופעות חשובות

בין הופעותיה החשובות של בריאנצה:
בסביבות 1883: הופעת בכורה ב"אקסלסיור" של לואיג'י מנזוטי בלה סקאלה, מילאנו
1883: אחת מחמש רקדניות כוכב ראשונות ב"אקסלסיור" של האחים קיראלפי בניו יורק
1887: כ"רוח האור" ב"אקסלסיור" של לואיג'י מאנזוטי, תיאטרון ארקדיה, סנקט פטרבורג
1890: כ"אורורה" ב"יפהפייה הנרדמת"
1892: כ"סילביה" בסילביה, תיאטרון ארקדיה בסנקט פטרבורג
1895: "סילביה", לה סקאלה
1896: "אורורה" ב"יפהפייה הנרדמת", בבימוי ג'ורג'ו סאראקו, לה סקאלה
1921: "קאראבוס" בהפקה של בלט רוס ל"יפהפייה הנרדמת", לונדון
הערות שוליים

↑  "בריאנצה, קרלוטה", מו"ל: טרקאני, 21 בפברואר 2014, (באיטלקית)
↑  "בלט", מו"ל: "ליבת התרבות"
↑  "קרלוטה בריאנצה" הוצאת אוקספורד
↑  "Last Glories of the Italian School, מו"ל: הספרייה הציבורית של ניו יורק
| --- | --- |
בקרת זהויות :  BnF: cb14753262s (data)  ISNI: 0000 0000 1084 6000  SNAC: w6xm0m70  VIAF: 5193734   WorldCat (עם VIAF): 5193734 
קרלוטה בריאנצה ופאבל גרדט כ"נסיכה אורורה" והנסיך "דזירה" בהצגת הבכורה של היפהפייה הנרדמת בשנת 1890
ריי קרוק

| --- | --- |

 לידה:  5 באוקטובר 1902 אואק פארק, ארצות הברית 
 פטירה:  14 בינואר 1984 (בגיל 81) סן דייגו, ארצות הברית 
 שם לידה:  Raymond Albert Kroc 
 מדינה:  ארצות הברית 
 מקום קבורה:  בית הקברות אל קמינו 
 מקום מגורים:  אואק פארק 
 השכלה:  תיכון אוק פארק 
 תקופת הפעילות:  מ-1954 
 מעסיק:  Prince Castle, מקדונלד'ס, Lily-Tulip Cup Company, ארגון הצלב האדום האמריקאי 
 מפלגה:  המפלגה הרפובליקנית 
 בן או בת זוג:  Joan Kroc (1968–1984) 
 פרסים והוקרה:  פרס הורשיו אלג'ר 
 
ריימונד אלברט קרוק (באנגלית: Raymond Albert Kroc‏; 5 באוקטובר 1902 - 14 בינואר 1984) היה איש עסקים אמריקאי, מפתחה של רשת המזון מקדונלד'ס.
ביוגרפיה

קרוק שימש נהג אמבולנס במלחמת העולם הראשונה וניסה את ידו במספר מלאכות. בתחילת שנות החמישים עסק בשיווק מכונות מילקשייק כסוכן נוסע, ונתקל באחים דיק ומק מקדונלד, שהשתמשו בשמונה ממכונותיו במסעדת ההמבורגר החדשנית שלהם. קרוק הבין את הפוטנציאל הטמון בשיטת ההגשה והתפריט במסעדות הרשת הקטנה, ובשנת 1955 רכש במרמה זיכיון לפתיחת סניף של הרשת בדס פליינס שבאילינוי, ואת הזיכיון הבלעדי להפעלת מסעדות הרשת ברחבי ארצות הברית.
בשנת 1961 רכש קרוק את זכויות התמלוגים של האחים מקדונלד תמורת 2.7 מיליון דולר, ויצא לדרך עצמאית של חברת מקדונלד'ס סיסטם קופוריישן. בתוך שנים ספורות הפך אותה לרשת המזון המהיר הגדולה בעולם. מכירות הרשת הגיעו לכ-8 מיליארד דולר בשנת מותו.
קרוק גם היה הבעלים של קבוצת הבייסבול סן דייגו פאדרס מעירו סן דייגו, בשנים 1974-1984.
קרוק נישא בגיל 20 לאתל פלמינג, והם התגרשו ב-1961. שנתיים לאחר מכן נישא לג'יין דובינס גרין; הזוג התגרש ב-1968. שנה לאחר מכן נישא לג'ואן מנספילד, שנותרה אשתו עד מותו. היא הייתה פילנתרופית ידועה, ותרמה כספים רבים מההון שירשה מבעלה; כשנפטרה ב-2003 הורישה בצוואתה את מרבית הונם, 2.7 מיליארד דולר, לארגוני סיוע כגון צבא הישע להקמת מרכזי פנאי בשכונות מצוקה, לרשת הרדיו הציבורית NPR, למרכזי שלום, לגן החיות של סן דייגו ועוד.
ב-2016 יצא הסרט "המייסד" בכיכובו של מייקל קיטון, המגלם את דמותו של קרוק; הסרט מספר את סיפורו של קרוק כאדם לא יוצלח המחפש דרכים להתעשר ולהטביע את חותמו על העולם, ומתאר כיצד כאשר נקרתה ההזדמנות בדרכו ביצע בערמומיות עסקית וללא כל מעצורים או ייסורי מצפון את רכישת מקדונלד'ס תוך הפקעת השם המקורי והמסעדה המקורית מבעליה המקוריים (כמו גם הריסת המסעדה המקורית), והפיכתה לרשת מזון מהיר כלל עולמית תוך כדי התעשרות מסחררת.
הערות שוליים

↑  קרן צוריאל הררי, תגדילי לי ב־1.9 מיליארד: האשה שהרוויחה הון עתק ממקדונלד'ס, ותרמה את כולו, באתר כלכליסט, 14 בינואר 2017
| --- | --- |
בקרת זהויות :  NLI: 987007359914005171  PLWABN: 9810694439305606  BIBSYS: 1512647516117  BnF: cb12616912m (data)  CiNii: DA12340276  GND: 136034950  ISNI: 0000 0000 8326 4677  LCCN: n79091893  LNB: 000249552  NDL: 00469872  NKC: xx0191297  NLK: KAC201105916  NTA: 073011592  RERO: 02-A003475403  SNAC: w6mt9rhx  SUDOC: 06023816X  VIAF: 116764895   WorldCat (עם VIAF): 116764895 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שביל קליפות הגרעינים

שביל קליפות הגרעינים הוא אלבום הבכורה של להקת טיפקס, שיצא באוגוסט 1992, הגיע למעמד של אלבום זהב ומכר כ-22 אלף עותקים.
הפקה

סולן הלהקה, קובי אוז, כתב והלחין את כל שירי האלבום למעט "רבי יעקב", שאוז כתב את מילותיו ללחן של ולדימיר קוסמה, "אני אוהב אותך" שכתב והלחין שייך מואיז'ו, ושיר נוסף שהלחין אוז יחד עם דני רכט. בעיבוד השירים השתתפו כל חברי הלהקה ויאיר ניצני. דני רכט ושמוליק נויפלד הפיקו את השירה. אלון אולארצ'יק הפיק את האלבום מוזיקלית.
שם האלבום הוא פרפרזה על הספר "שביל קליפות התפוזים". האלבום כלל מוזיקה מעורבת: פופ עם השפעות של רוק ומוזיקה מזרחית. מילות חלק מהשירים עסקו במחאה לצד שירים פשוטים יותר. מתוך האלבום התפרסם בעיקר הלהיט, "הרבי ג'ו כפרה", שכתב אוז יחד עם רכט, שיר נוסף שגם כן זכה להצלחה יחסית מהאלבום היה "ריקוד הפסדובלה".